ΚΑΝΟΝΙΣΜΟΣ (ΕΚ) αριθ. 1844/94 ΤΗΣ ΕΠΙΤΡΟΠΗΣ της 27ης Ιουλίου 1994 για τις λεπτομέρειες εφαρμογής της χρηματοδότησης της συνδρομής που χορηγείται από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα Προσανατολισμού, και που υποβάλλονται στο πλαίσιο των κοινών ενεργειών που καθορίζονται από τους κανονισμούς του Συμβουλίου (ΕΟΚ) αριθ. 866/90 και (ΕΟΚ) αριθ. 867/90

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 866/90 του Συμβουλίου της 29ης Μαρτίου 1990 για τη βελτίωση των συνθηκών μεταποίησης και εμπορίας των γεωργικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 3669/93 (2), και ιδίως το άρθρο 23,

Εκτιμώντας:

ότι, σύμφωνα με το άρθρο 1 του κανονισμού (ΕΟΚ) αριθ. 867/90 του Συμβουλίου της 29ης Μαρτίου 1990 για τη βελτίωση των συνθηκών μεταποίησης και εμπορίας των δασοκομικών προϊόντων (3), η κοινή δράση που θεσπίστηκε με τον κανονισμό (ΕΟΚ) αριθ. 866/90 έχει επεκταθεί στον τομέα της ανάπτυξης ή της ορθολογικής οργάνωσης της εμπορίας και της μεταποίησης των προϊόντων της δασοκομίας-

ότι το άρθρο 2 παράργαφος 1 του κανονισμού (ΕΟΚ) αριθ. 866/90 προβλέπει ότι η χρηματοδότηση των επενδύσεων πραγματοποιείται στο πλαίσιο σχεδίων που έχουν ως στόχο τη διαρθρωτική βελτίωση των διαφόρων τομέων προϊόντων, που υποβάλλονται από τα κράτη μέλη, και με βάση τα αντίστοιχα κοινοτικά πλαίσια στήριξης-

ότι το άρθρο 2 παράγραφος 2 του κανονισμού (ΕΟΚ) αριθ. 866/90 προβλέπει ότι οι ενέργειες που αναφέρονται στον εν λόγω κανονισμό ενσωματώνονται στα σχέδια που καταρτίζονται και υποβάλλονται από τα κράτη μέλη για τις σχετικές περιφέρειες του στόχου αριθ. 1, που αναφέρεται στο άρθρο 1 του κανονισμού (ΕΟΚ) αριθ. 2052/88 του Συμβουλίου (4), όπως τροποποιήθηκε από τον κανονισμό (ΕΟΚ) αριθ. 2081/93 (5), και σύμφωνα με το άρθρο 8 παράγραφος 7 του ιδίου αυτού κανονισμού και το άρθρο 5 παράγραφος 2 του κανονισμού (ΕΟΚ) αριθ. 4253/88 του Συμβουλίου (6), όπως τροποποιήθηκε από τον κανονισμό (ΕΟΚ) αριθ. 2082/93 (7)-

ότι το άρθρο 2 παράγραφος 3 του κανονισμού (ΕΟΚ) αριθ. 866/90 προβλέπει ότι, για τις περιφέρειες τις οποίες δεν καλύπτει ο στόχος αριθ. 1, τα σχέδια πρέπει να διαχωρίζουν τις περιοχές που καλύπτει ο στόχος αριθ. 5β, που αναφέρεται στο άρθρο 1 του κανονισμού (ΕΟΚ) αριθ. 2052/88, από εκείνες που αφορούν την υπόλοιπη επικράτεια-

ότι το άρθρο 17 παράγραφος 1 του κανονισμού (ΕΟΚ) αριθ. 866/90 προβλέπει ότι η πληρωμή της συνδρομής πραγματοποιείται σύμφωνα με το άρθρο 21 του κανονισμού (ΕΟΚ) αριθ. 4253/88, και σύμφωνα με τις διατάξεις που προβλέπονται από το εν λόγω άρθρο 17-

ότι, για την τυποποίηση των αιτήσεων πληρωμής, η Επιτροπή χρειάζεται να θεσπίσει, στο μέτρο του δυνατού, ένα σύστημα δήλωσης των δαπανών που να είναι κοινό για άλλες παρεμβάσεις των διαρθρωτικών ταμείων-

ότι οι αιτήσεις καταβολής υπολοίπου πρέπει να περιλαμβάνουν ορισμένα δεδομένα για τη διευκόλυνση της εξέτασης συμμόρφωσης των δαπανών με τις διατάξεις των σχετικών λειτουργικών προγραμμάτων και των κανονισμών (ΕΟΚ) αριθ. 866/90 και (ΕΟΚ) αριθ. 867/90-

ότι, στο εξής, πρέπει να αντικατασταθεί ο κανονισμός (ΕΟΚ) αριθ. 3206/91 της Επιτροπής (8), σχετικά με τις αιτήσεις για ανάληψη υποχρέωσης, για καταβολή προκαταβολής και για πληρωμή του υπολοίπου της συνδρομής που χορηγείται από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα Προσανατολισμού, για τα λειτουργικά προγράμματα που ευνοούν επενδύσεις οι οποίες αποσκοπούν στη βελτίωση των συνθηκών μεταποίησης και εμπορίας των γεωργικών και δασοκομικών προϊόντων-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Γεωργικών Διαρθρώσεων και Αγροτικής Ανάπτυξης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τριμηνιαίες καταστάσεις Οι τριμηνιαίες καταστάσεις πληρωμών που έχουν καταβληθεί στους δικιαούχους που αναφέρονται στο άρθρο 17 παράγραφος 3 του κανονισμού (ΕΟΚ) αριθ. 866/90 πρέπει να υποβάλλονται σύμφωνα με τη δήλωση δαπανών του παραρτήματος Ι.

Άρθρο 2

Ετήσιες εκθέσεις Οι ετήσεις εκθέσεις για την εκτέλεση που αναφέρονται στο άρθρο 17 παράργαφος 4 του κανονισμού (ΕΟΚ) αριθ. 866/90 πρέπει να υποβάλλονται σύμφωνα με τον πίνακα του παραρτήματος ΙΙ.

Άρθρο 3

Αιτήσεις πληρωμής 1. Στην περίπτωση κατά την οποία για τις περιοχές που καλύπτει ο στόχος αριθ. 1 στο άρθρο 1 του κανονισμού (ΕΟΚ) αριθ. 2052/88, η εφαρμογή των ενεργειών που προβλέπονται στους κανονισμούς (ΕΟΚ) αριθ. 866/90 και (ΕΟΚ) αριθ. 867/90 πραγματοποιείται βάσει απόφασης συνδρομής που αφορά επίσης και άλλα μέτρα, οι πληρωμές διενεργούνται στο πλαίσιο της δημοσιονομικής εκτέλεσης της εν λόγω απόφασης συνδρομής.

2. Για τις άλλες περιπτώσεις, οι αιτήσεις πληρωμής πρέπει να υποβάλλονται στην Επιτροπή σύμφωνα με τη δήλωση δαπανών του παραρτήματος Ι.

3. Η πληρωμή του υπολοίπου της συνεισφοράς του ΕΓΤΠΕ για τις ετήσιες δόσεις των λειτουργικών προγραμμάτων στο πλαίσιο των κανονισμών (ΕΟΚ) αριθ. 866/90 και (ΕΟΚ) αριθ. 867/90 εξαρτάται από την υποβολή της δήλωσης του παραρτήματος ΙΙ.

Άρθρο 4

Συστήματα ελέγχου και διαχείρισης Τα κράτη μέλη κοινοποιιούν μαζί με την πρώτη αίτησή τους για πληρωμή υπολοίπου την περιγραφή των συστημάτων ελέγχου και διαχείρισης που θεσπίστηκαν για την εξασφάλιση της αποτελεσματικής εφαρμογής των ενεργειών, σύμφωνα με τις διατάξεις του άρθρου 23 παράγρφος 1 του κανονισμού (ΕΟΚ) αριθ. 4253/88.

Άρθρο 5

Ο κανονισμός (ΕΟΚ) αριθ. 3206/91 καταργείται.

Άρθρο 6

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 27 Ιουλίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 91 της 6. 4. 1990, σ. 1.

(2) ΕΕ αριθ. L 338 της 31. 12. 1993, σ. 26.

(3) ΕΕ αριθ. L 91 της 6. 4. 1990, σ. 7.

(4) ΕΕ αριθ. L 185 της 15. 7. 1988, σ. 9.

(5) ΕΕ αριθ. L 193 της 31. 7. 1993, σ. 5.

(6) ΕΕ αριθ. L 374 της 31. 12. 1988, σ. 1.

(7) ΕΕ αριθ. L 193 της 31. 7. 1993, σ. 20.

(8) ΕΕ αριθ. L 303 της 1. 11. 1991, σ. 59.

ΠΑΡΑΡΤΗΜΑ Ι

ΔΗΛΩΣΕΙΣ ΠΟΥ ΥΠΟΒΑΛΛΟΝΤΑΙ ΜΕ ΚΑΘΕ ΑΙΤΗΣΗ ΠΛΗΡΩΜΗΣ ΒΕΒΑΙΩΝΕΤΑΙ ΟΤΙ:

α) οι επιλέξιμες δαπάνες που δηλώνονται πραγματοποιήθηκαν σύμφωνα με τους κανονισμούς και τις οδηγίες στις οποίες αναφέρονται-

β) οι δαπάνες είναι πραγματικές, κανονικές και πραγματοποιήθηκαν από την ημερομηνία παραλαβής από την Επιτροπή της σχετικής αίτησης συνδρομής, με την επιφύλαξη της εφαρμογής των διατάξεων που προβλέπονται στο άρθρο 33 παράγραφος 2 του κανονισμού (ΕΟΚ) αριθ. 4253/88 και στο άρθρο 19 του κανονισμού (ΕΟΚ) αριθ. 860/90. Για τα λειτουργικά προγράμματα που έχουν εγκριθεί πριν από την 1η Ιανουαρίου 1994, οι εργασίες δεν έχουν αρχίσει περισσότερο από έξι μήνες πριν από την ημερομηνία παραλαβής από την Επιτροπή της σχετικής αίτησης συνδρομής-

γ) οι πληρωμές στους τελικούς δικαιούχους έγιναν χωρίς καμία έκπτωση ή κράτηση που θα μπορούσε να μειώσει το ποσό της οικονομικής ενίσχυσης που δικαιούνται-

δ) τα ανακτηθέντα ποσά τα οποία έχουν καταβληθεί αχρεωστήτως, αφαιρέθηκαν από τις δαπάνες που έχουν δηλωθεί- σε περίπτωση παρατυπίας, η Επιτροπή έχει ενημερωθεί σχετικά σύμφωνα με τον κανονισμό (ΕΚ) αριθ. 1681/94 της Επιτροπής (1) σχετικά με τις παρατυπίες και την ανάκτηση των αχρεωστήτως καταβληθέντων ποσών στο πλαίσιο της χρηματοδότησης των διαρθρωτικών πολιτικών καθώς και με την οργάνωση συστήματος πληροφόρησης στον τομέα αυτό-

ε) το κράτος μέλος διαθέτει μέσα για τον αποτελεσματικό έλεγχο των στοιχείων που καθορίζουν τη χορήγηση και τον υπολογισμό των επιλέξιμων ενισχύσεων για χρηματοδότηση από το ΕΓΤΠΕ-

στ) στις ενισχύσεις που χορηγούνται από το κράτος μέλος σε εθνικό νόμισμα εξακολουθούν να τηρούνται τα όρια που θεσπίστηκαν από την κοινοτική νομοθεσία-

ζ) όταν η αίτηση πληρωμής υποβάλλεται σε Ecu, τα ποσά των δαπανών που έχουν πραγματοποιηθεί σε εθνικό νόμισμα μετατρέπονται σε Ecu χρησιμοποιώντας την ισοτιμία του μήνα κατά τη διάρκεια του οποίου οι δαπάνες αυτές καταχωρήθηκαν στις λογιστικές καταστάσεις των αρμοδίων οργανισμών οικονομικής διαχείρισης για την εφαρμογή των μέτρων-

η) τα δικαιολογητικά έγγραφα είναι και θα παραμείνουν διαθέσιμα σύμφωνα με τους όρους που προβλέπονται στο άρθρο 23 παράγραφος 3 του κανονισμού (ΕΟΚ) αριθ. 4253/88-

θ) οι ενέργειες που χρηματοδοτούνται είναι σύμφωνες με τις διατάξεις των συνθηκών και των πράξεων που έχουν θεσπιστεί δυνάμει αυτών καθώς επίσης και με τις κοινοτικές πολιτικές-

ι) στα μέτρα, για τα οποία χορηγείται χρηματοδοτική συνδρομή της Κοινότητας, δόθηκε η κατάλληλη δημοσιότητα για την πληροφόρηση της κοινής γνώμης και των πιθανών και πραγματικών δικαιούχων.

Έγινε στις , στ

Υπογραφή και σφραγίδα της αρμόδιας αρχής του κράτους μέλους

(1) ΕΕ αριθ. L 178 της 12. 7. 1994, σ. 43.

ΠΑΡΑΡΤΗΜΑ ΙΙ

ΠΑΡΑΡΤΗΜΑ ΙΙΙ

ΚΩΔΙΚΟΣ ΤΟΥ ΤΟΜΕΑ - ΚΛΑΔΟΣ ΜΕΤΑΠΟΙΗΣΕΩΣ ΚΑΙ ΕΜΠΟΡΙΑΣ [Κανονισμοί (ΕΟΚ) αριθ. 866/90 και (ΕΟΚ) αριθ. 867/90] "" ID="1">Προϊόντα της δασοκομίας> ID="2">1000> ID="3">Προϊόντα της δασοκομίας> ID="4">1010> ID="5">Ξύλο> ID="6">1011"> ID="5">Φελλός> ID="6">1012"> ID="5">Διάφορα δασοκομικά προϊόντα> ID="6">1019"> ID="1">Προϊόντα του ζωικού βασιλείου> ID="2">2000> ID="3">Κρέας> ID="4">2010> ID="5">Σφαγή και τεμαχισμός> ID="6">2011"> ID="5">Μεταποίηση> ID="6">2012"> ID="5">Προϊόντα που δεν είναι βρώσιμα> ID="6">2013"> ID="5">Διάφορα προϊόντα του ζωϊκού βασιλείου> ID="6">2019"> ID="3">Γάλα και γαλακτοκομικά προϊόντα> ID="4">2020> ID="5">Συλλογή γάλακτος> ID="6">2021"> ID="5">Ρευστό γάλα> ID="6">2022"> ID="5">Γαλακτοκομικά προϊόντα> ID="6">2023"> ID="5">Διάφορα γαλακτοκομικά προϊόντα> ID="6">2029"> ID="3">Αυγά και πουλερικά> ID="4">2030> ID="5">Αυγά> ID="6">2031"> ID="5">Πουλερικά> ID="6">2032"> ID="5">Διάφορα (εκτός το κουνέλι)> ID="6">2039"> ID="3">Διάφορα προϊόντα του ζωικού βασιλείου> ID="4">2990> ID="5">Αγορά ζωντανών> ID="6">2991"> ID="5">Μέλι> ID="6">2992"> ID="5">Διάφορα προϊόντα του ζωικού βασιλείου> ID="6">2999"> ID="1">Προϊόντα του φυτικού βασιλείου> ID="2">3000> ID="3">Δημητριακά> ID="4">3010> ID="5">Δημητριακά (εκτός ρύζι)> ID="6">3011"> ID="5">Ρύζι> ID="6">3012"> ID="3">Ζάχαρη> ID="4">3020"> ID="3">Ελαιούχα προϊόντα> ID="4">3030> ID="5">Ελαιόλαδο> ID="6">3031"> ID="5">Ελαιούχοι σπόροι> ID="6">3032"> ID="5">Διάφορα ελαιούχα> ID="6">3039"> ID="3">Πρωτεϊνούχα προϊόντα> ID="4">3040"> ID="3">Κρασιά και οινοπνεύματα> ID="4">3050"> ID="3">Οπωροκηπευτικά> ID="4">3060> ID="5">Νωπά οπωροκηπευτικά> ID="6">3061"> ID="5">Μεταποιημένα οπωροκηπευτικά> ID="6">3062"> ID="5">Διάφορα οπωροκηπευτικά> ID="6">3069"> ID="3">Άνθη και φυτά> ID="4">3070"> ID="3">Σπόροι και σπέρματα> ID="4">3080"> ID="3">Πατάτες> ID="4">3090> ID="5">Γεώμηλα νωπά> ID="6">3091"> ID="5">Μεταποιημένα γεώμηλα> ID="6">3092"> ID="3">Καπνός> ID="4">3100"> ID="3">Διάφορα προϊόντα του φυτικού βασιλείου> ID="4">3990"> ID="1">Πολυπροϊόντα> ID="2">4000> ID="3">Αγορές ικανές για τη διακίνηση διαφόρων προϊόντων και διανομή> ID="4">4010"> ID="3">Ζωοτροφές> ID="4">4020"> ID="3">Διάφορα πολυπροϊόντα> ID="4">4990"> ID="1">Εμπορία και μεταποίηση> ID="3">Εμπορία και μεταποίηση"> ID="1">Διάφορα> ID="2">9000> ID="3">Διάφορα> ID="4">9990">